2. ลักษณะการประกอบธุรกิจ

  ประวัติความเป็นมา

บริษัท บางสะพานบาร์มิล จำกัด (มหาชน) ก่อตั้งเมื่อวันที่ 11 พฤศจิกายน 2537
ด้วยทุนจดทะเบียน 600 ล้านบาท
เป็นการลงทุนร่วมกันระหว่างกลุ่มสหวิริยาและกลุ่มนักลงทุนชาวไต้หวันที่ต่างก็เป็นผู้มีประสบการณ์ในธุรกิจเหล็กมาก่อน
ปัจจุบันมีทุนจดทะเบียน (ณ 31 ธันวาคม 2549 )จำนวน 1,132.5 ล้านบาท
เป็นหุ้นสามัญที่มีมูลค่าที่ตราไว้หุ้นละ 1 บาทจำนวน 1,132.5 ล้านหุ้นซึ่งเรียกชำระเต็มมูลค่าแล้ว
บริษัทประกอบธุรกิจผลิตและจำหน่ายเหล็กเส้นที่มีกำลังการผลิตสูงสุดที่ 720,000 ตัน/ปี
จึงจัดเป็นผู้ผลิตเหล็กเส้นรายใหญ่รายหนึ่งในประเทศไทย
มีกระบวนการผลิตแบบรีดร้อนที่ใช้วัตถุดิบหลักจากเหล็กแท่งเล็ก (Billet)
นำมาเข้าเตาเพิ่มความร้อน (Reheating Furnace) แล้วผ่านเครื่องรีดและผึ่งเย็นโดยใช้อากาศ
(Air-cooling system) โรงงานของบริษัทตั้งอยู่ที่ อำเภอบางสะพาน จังหวัดประจวบคีรีขันธ์
ได้รับการส่งเสริมการลงทุนจากคณะกรรมการส่งเสริมการลงทุน ตามบัตรส่งเสริม เลขที่
1186/2538 ตั้งแต่ 30 มีนาคม 2538
และเพื่อให้เห็นการเปลี่ยนแปลงและพัฒนาการที่สำคัญของบริษัท จึงได้สรุปเนื้อหาไว้โดยสังเขปดังนี้

พฤศจิกายน 2537 จดทะเบียนก่อตั้งบริษัท ณ วันที่ 11 พฤศจิกายน 2537 โดยมีทุนจดทะเบียน 600
ล้านบาท เพื่อประกอบธุรกิจผลิตเหล็กเส้นแบบรีดร้อน

มีนาคม 2538 คณะกรรมการส่งเสริมการลงทุน อนุมัติการส่งเสริมฯ
ในการผลิตเหล็กเส้นกลมและเหล็กเส้นข้ออ้อย

ตุลาคม 2544 ได้รับการรับรองมาตรฐานการจัดการผลิต ISO 9001:2000

ธันวาคม 2546 จดทะเบียนเพิ่มทุนจาก 600 ล้านบาท เป็น 750 ล้านบาท
เพื่อนำเงินที่ได้จากการเพิ่มทุนไปชำระหนี้ส่วนหนึ่งจากการปรับโครงสร้างหนี้กับทางบรรษัทบริหารสินทรัพย์ไทย

มิถุนายน 2547 จดทะเบียนเพิ่มทุนจาก 750 ล้านบาท เป็น 755 ล้านบาท
เพื่อขายให้กับผู้บริหารที่สำคัญของบริษัท

กรกฎาคม 2547 จดทะเบียนเพิ่มทุนจาก 755 ล้านบาทเป็น 906 ล้านบาท
เพื่อเสนอขายแก่ผู้ถือหุ้นเดิม (Right Offering)
เพื่อนำเงินไปใช้ในการขยายสายการผลิตเหล็กเส้นขนาดเล็ก

กรกฎาคม 2547 ที่ประชุมวิสามัญผู้ถือหุ้นมีมติพิเศษให้แปรสภาพบริษัทเป็นบริษัทมหาชนจำกัด
และให้เพิ่มทุนจดทะเบียนจาก 906 ล้านบาทเป็น 1,132.5 ล้านบาท
โดยการออกหุ้นสามัญใหม่จำนวน 22.65 ล้านหุ้น มูลค่าหุ้นที่ตราไว้หุ้นละ 10 บาท
เพื่อเสนอขายแก่ประชาชนทั่วไป และได้จดทะเบียนเพิ่มทุนและแปรสภาพฯ กับกรมพัฒนาธุรกิจการค้า
เมื่อวันที่ 9 สิงหาคม 2547

กันยายน 2547 จดทะเบียนเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท
หลังจากเปลี่ยนแปลงมูลค่าหุ้นแล้ว จำนวนหุ้นสามัญของบริษัทได้เพิ่มขึ้นเป็น 1,132.5 ล้านหุ้น

มกราคม 2548 เสนอขายหุ้นสามัญเพิ่มทุนจำนวน 226.5 ล้านหุ้น มูลค่าหุ้นที่ตราไว้หุ้นละ
1บาทให้แก่ประชาชนทั่วไปเป็นครั้งแรก (IPO) ในราคาหุ้นละ 3.80 บาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน

กุมภาพันธ์ 2548 เริ่มทำการซื้อขายหุ้นสามัญของบริษัทในตลาดหลักทรัพย์แห่งประเทศไทย

เมษายน 2548 ประชุมใหญ่สามัญประจำปีเป็นครั้งแรกภายหลังการเข้าจดทะเบียนฯ
และที่ประชุมอนุมัติให้จ่ายเงินปันผลประจำปี ในอัตราหุ้นละ 0.05 บาท

ตุลาคม 2548 ผู้ถือหุ้นรายย่อยเข้าเยี่ยมชมกระบวนการผลิต ณ โรงงานของบริษัท

ธันวาคม 2548 ได้รับการรับรองมาตรฐานด้านการจัดการสิ่งแวดล้อม ISO 14001:2004

สิงหาคม 2549 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2549 ใน

อัตราหุ้นละ 0.10 บาท

  โครงสร้างบริษัท

บริษัท บางสะพานบาร์มิล จำกัด (มหาชน)
เดิมเป็นการถือหุ้นโดยกลุ่มวิริยประไพกิจและกลุ่มบุคคลชาวไต้หวันในสัดส่วนประมาณร้อยละ 66 และ
34 ตามลำดับ ภายหลังการกระจายหุ้นเพิ่มทุนและขายให้แก่ประชาชนทั่วไปในเดือนมกราคม 2548
แล้ว สัดส่วนดังกล่าวจึงลดลงเหลือร้อยละ 48 และ 29 ตามลำดับ
และมีสัดส่วนของหุ้นที่ถือโดยผู้ถือหุ้นรายย่อยประมาณร้อยละ 23 ของทุนจดทะเบียน

กลุ่มวิริยประไพกิจเป็นผู้ถือหุ้นทั้งทางตรงและทางอ้อมในกลุ่มบริษัทผู้ผลิตเหล็กขนาดใหญ่ของประเทศไทยที่มีการผลิตสินค้าหลากหลายประเภท
เช่น เหล็กแผ่นรีดร้อนแบบม้วนและแบบแผ่นหนา เหล็กโครงสร้างรูปพรรณรีดร้อน เหล็กเส้นรีดร้อน
เหล็กลวดรีดร้อน เหล็กแผ่นรีดเย็น เหล็กแผ่นเคลือบ และการแปรรูปเหล็ก เป็นต้น
โดยมีโรงงานผลิตแบบรวมกลุ่ม (Complex) ตั้งอยู่ในพื้นที่ 3 แห่งคือ แห่งแรกที่ อ.พระประแดง
จ.สมุทรปราการ แห่งที่สองที่ อ.บางปะกง จ.ฉะเชิงเทรา และแห่งที่สามที่ อ.บางสะพาน
จ.ประจวบคีรีขันธ์
โรงงานส่วนใหญ่ตั้งอยู่ริมฝั่งแม่น้ำและริมฝั่งทะเลเพื่อความสะดวกในการขนส่งวัตถุดิบและสินค้าสำเร็จรูป
กลุ่มสหวิริยายังเป็นผู้ถือหุ้นในธุรกิจท่าเรือและขนส่งที่เกี่ยวเนื่องกับธุรกิจหลัก ได้แก่
ธุรกิจท่าเรือริมฝั่งแม่น้ำบางปะกงในเขตอำเภอบางปะกง
ธุรกิจท่าเรือน้ำลึกในเขตอำเภอบางสะพาน ธุรกิจเรือลำเลียง ธุรกิจรถบรรทุกขนส่ง เป็นต้น
กลุ่มผู้ถือหุ้นนี้ยังมีประสบการณ์ความเชี่ยวชาญในการผลิตและการค้าเหล็ก
ตลอดจนมีความสัมพันธ์ที่ดีกับคู่ค้ามานานกว่า 50 ปี นอกจากนี้ทางกลุ่มฯ
ยังมีโครงการสร้างโรงถลุงเหล็กและผลิตเหล็กกล้าต่อเนื่อง (Blast Furnace and
Integrated Steel Mill) ซึ่งจะส่งผลดีต่อบริษัทในแง่ความมั่นคงทั้งในแง่ของปริมาณ ราคา
และคุณภาพ ของการจัดหาวัตถุดิบที่จะสามารถผลิตขึ้นได้เองภายในประเทศจากโครงการดังกล่าว

กลุ่มบุคคลชาวไต้หวันเป็นกลุ่มบุคคลที่มีความชำนาญจากการเป็นตัวแทนซื้อขายผลิตภัณฑ์เหล็ก
และมีความชำนาญทางด้านเทคโนโลยีการผลิต
ซึ่งเป็นประโยชน์แก่บริษัททั้งในแง่ของการคาดการณ์ราคาเหล็กและการสั่งซื้อวัตถุดิบ
รวมถึงการควบคุมเครื่องจักรในการผลิตสินค้าของบริษัทให้เป็นไปอย่างมีประสิทธิภาพและมีอัตราการสูญเสียต่ำ

โครงสร้างรายได้

+----------------+---------+------+----------+-----+---------+-------+
| ผลิตภัณฑ์         | 2547    |      | 2548     |     | 2549    |       |
+----------------+---------+------+----------+-----+---------+-------+
|                | จ       | ร    | จำนวนเงิน | ร้อ  | จ       | ร้อยละ |
|                | ำนวนเงิน | ้อยละ |          | ยละ | ำนวนเงิน |       |
+----------------+---------+------+----------+-----+---------+-------+
| 1.             | 4       | 7    | 3,579.68 | 67  | 1       | 49.49 |
|   เหล็กเส้นข้ออ้อย | ,534.98 | 1.12 |          | .49 | ,893.68 |       |
+----------------+---------+------+----------+-----+---------+-------+
| 2.  เหล็กเส้นกลม | 1       | 2    | 1,679.98 | 31  | 1       | 49.65 |
|                | ,793.55 | 8.12 |          | .67 | ,899.76 |       |
+----------------+---------+------+----------+-----+---------+-------+
| 3.  เศษเหล็ก    | 43.05   | 0.68 | 44.58    | 0   | 33.20   | 0.86  |
|                |         |      |          | .84 |         |       |
+----------------+---------+------+----------+-----+---------+-------+
| 4.  รายได้ขายอื่น | 5.34    | 0.08 | 0.00     | 0   | 0.00    | 0.00  |
|     ๆ          |         |      |          | .00 |         |       |
+----------------+---------+------+----------+-----+---------+-------+
| รวม            | 6       | 10   | 5,304.24 | 100 | 3       | 1     |
| รายได้จากการขาย | ,376.92 | 0.00 |          | .00 | ,826.64 | 00.00 |
+----------------+---------+------+----------+-----+---------+-------+

จากข้อมูลข้างต้นสัดส่วนรายได้จากการขายที่สำคัญของบริษัทมาจากสินค้าเหล็กเส้นข้ออ้อยและเหล็กเส้นกลม
โดยในระยะ 3
ปีที่ผ่านมาเหล็กเส้นกลมมีสัดส่วนการขายที่ปรับสูงขึ้นภายหลังการผลิตเหล็กเส้นกลมขนาดเล็ก(เส้นผ่านศูนย์กลาง
6-9มม. ) ออกจำหน่ายในปลายปี 2547
โดยเป็นขนาดที่มีการแข่งขันในตลาดน้อยขณะที่มีความต้องการใช้อย่างแพร่หลาย
นอกจากรายได้จากการขายเหล็กเส้นแล้วทางบริษัทยังมีรายได้จากการขายเศษเหล็กด้วยแต่มีสัดส่วนเพียงประมาณไม่เกินร้อยละ
1 ของรายได้จากการขายในแต่ละปี

ถึงแม้ว่าเครื่องจักรและกระบวนการผลิตของบริษัท
จะสามารถผลิตเหล็กเส้นเพื่อการใช้งานประเภทอื่นได้ เช่น เหล็กเส้นที่มีสัดส่วนคาร์บอนพิเศษ
(ขึ้นอยู่กับวัตถุดิบ) หรือเหล็กเพลาดำที่นำไปใช้ในงานอุตสาหกรรม
แต่เนื่องจากยังมีปริมาณความต้องการใช้งานไม่มากนัก
บริษัทจึงยังไม่ได้ทำตลาดสำหรับผลิตภัณฑ์เหล่านี้

เป้าหมายในการดำเนินธุรกิจ

ถึงแม้ว่าในระยะ 2-3 ปีที่ผ่านมา บริษัทได้ตั้งเป้าหมายในระยะ 3-5
ปีข้างหน้าที่จะเพิ่มยอดขายให้อยู่ในระดับ 1 หมื่นล้านบาท และขยายกำลังการผลิตสูงสุดเป็น 1
ล้านตันต่อปีเพื่อเพิ่มความได้เปรียบในเรื่องต้นทุนการผลิต ทั้งนี้
เป้าหมายนี้จะบรรลุผลได้จะต้องขึ้นอยู่กับโครงการผลิตเหล็กต้นน้ำของเครือสหวิริยาซึ่งคาดว่าจะให้ผลผลิตเป็นเหล็กแท่งเล็กหรือบิลเล็ตเพื่อป้อนเป็นวัตถุดิบให้แก่บริษัทในระยะ
2-3 ปีข้างหน้านั้น ขณะเดียวกัน
บริษัทยังได้ให้ความสำคัญในระดับสูงต่อผลกำไรประจำปีที่เกิดจากผลการดำเนินงานปกติ
ซึ่งบริษัทมุ่งหวังที่จะบริหารงานให้เกิดผลกำไรอย่างสม่ำเสมอและสามารถนำมาจัดสรรเพื่อจ่ายเป็นเงินปันผลให้แก่ผู้ถือหุ้นเป็นประจำ
จึงได้ดำเนินการบริหารความเสี่ยงในรูปแบบต่างๆ ที่ก่อให้เกิดความไม่แน่นอนต่อผลการดำเนินงาน
อันได้แก่ การบริหารระดับสินค้าคงเหลือที่เหมาะสม
การบริหารอัตราแลกเปลี่ยนเงินตราต่างประเทศ ตลอดจนการจัดการความเสี่ยงอื่นๆ

นอกจากนี้ บริษัทมีเป้าหมายที่จะผลิตสินค้าเพื่อส่งออกไปขายในตลาดต่างประเทศ
จากเดิมที่เป็นการขายสินค้าภายในประเทศทั้งหมด
ซึ่งนอกจากจะช่วยให้มีการใช้อัตรากำลังการผลิตที่สูงขึ้นเพื่อให้เกิดการประหยัดจากขนาดแล้ว
ยังมีเป้าหมายเพื่อช่วยลดความผันผวนจากปริมาณการขายอันเกิดจากความต้องการใช้ภายในประเทศด้วย
ในการนี้บริษัทต้องดำเนินการปรับปรุงสายการผลิตบางส่วนเพื่อให้สินค้ามีคุณลักษณะที่เหมาะสมต่อการส่งออกที่ใช้เวลายาวนานขึ้นกว่าที่สินค้าจะถึงมือผู้บริโภค
และสอดคล้องกับมาตรฐานสินค้าของประเทศเป้าหมาย โดยในการทำตลาดนั้น
บริษัทสามารถอาศัยช่องทางการขายผ่านคนกลางเดียวกันกับที่บริษัทสั่งนำเข้าวัตถุดิบบิลเล็ตจากต่างประเทศนั่นเอง